एनजीसी 206
एनजीसी 206 हमारी समीपवर्ती मंदाकिनी एंड्रोमेडा में एक चमकीला तारों का बादल है। पृथ्वी से देखने पर एंड्रोमेडा में यह सबसे चमकीला दिखता है।
ओरायन नीहारिका
ओरायन नीहारिका बिना किसी यंत्र की सहायता के, नग्न आंखों से भी दिखाई देती है, भले ही इसे किसी कुछ हद तक प्रकाश प्रदूषण से प्रभावित क्षेत्र से भी देखा जाय। आकाश में ओरायन नामक शिकारी या कालपुरुष की "तलवार" उसके कमरबन्द (बेल्ट) के दक्षिण में तीन सितारों के रूप में नीचे की ओर लटकी हुई स्थित कल्पित की जाती है और यह नीहारिका इसी तीन सितारों रुपी तलवार के बिचले "सितारे" के रूप में दिखाई पड़ती है। तेज-तर्रार पर्यवेक्षकों को यह बिचला तारा कुछ लिपा-पुता जैसा दिखाई देता है, और दूरबीन या एक छोटी दूरबीन के माध्यम से देखने पर यह स्पष्ट हो जाता है कि यह कोई तारा नहीं बल्कि एक चमकीला धुंधला विस्तृत प्रकाशक्षेत्र है। इस प्रकाशक्षेत्र अर्थात ओरायन नीहारिका के मध्य क्षेत्र की सतह की सर्वाधिक चमक 17 परिमाण/ आर्कसेकेंड (लगभग 14 मिली निट्स) और बाहरी नीले गैसीय आवरण की सर्वोत्तम चमक 21.3 परिमाण/ आर्कमिनट (लगभग 0.27 मिलिनिट्स) है। (यहां दी गई तस्वीरों में यह चमक एक बड़े गुणक द्वारा बढ़ा कर दिखाई गई है।)